ለሶማሊያ ዘላቂ ሰላም የሀገሪቱን ጦር ማጠናከር ተገቢ ነው፡- ጠ/ሚ ኃይለማያም
አዲስ አበባ ፤ የካቲት 10/2006 (ዋኢማ) – በሶማሊያ ዘላቂ ሰላምና መረጋጋትን ለማስፈን የሀገሪቱን መከላከያ ኃይል ማጠናከር ተገቢ መሆኑን ጠቅላይ ሚኒስትር ኃይለማርያም ደሳለኝ ገለፁ፡፡ጠቅላይ ሚኒስትሩ ይህን ያሉት አዲሱን የብሪታኒያ መከላከያ ኃይል አዛዥ በፅህፈት ቤታቸው ተቀብለው ባነጋገሩበት ወቅት ነው፡፡በምስራቅ አፍሪካ ያለውን የፀጥታ ሁኔታ ለመገንዘብ በአካባቢው ጉብኝት እያደረጉ ያሉት ጄኔራል ሰር ኒኮላ ስሀውተን በሶማሊያ ስላለው ሁኔታ ከጠቅላይ ሚኒስትር ኃይለማርያም ሰፊ ማብራሪያ ተሰጥቷቸዋል፡፡በአፍሪካ ሀገራት የሰላም አስከባሪ ኃይል ስር የኢትዮጵያ ሰራዊትም እንዲሁ በሀገሪቱ የሚገኙ የአልሸባብ ርዝራዦችን ለማስወገድ እየተረባረበ መሆኑን ገልፀዋል፡፡ሆኖም ግን ለሶማሊያ ዘላቂ ሰላምና መረጋጋት የሀገሪቱ መከላያ ኃይል መጎልበት አለበት ብለዋል ጠቅላይሚኒስትሩ፡፡ብሪታኒያ በዚህ ረገድ ትልቅ ሚና መጫወት እንደምትችልም አስረድተዋል፡፡የደቡብ ሱዳን የሰላም ድርድርን ምበተመለከተ ከጠቅላይ ሚኒስትር ኃይለማርያም ደሳለኝ የተሰጣቸው ማብራሪያ ከጉብኝታቸው አላማ አንፃር ጠቃሚ እንደነበር የብሪታኒያ መከላከያ ኃይል አዛዥ ሰር ኒኮላስ ተናግረዋል፡፡